మెగా ఫ్యామిలీతో మరో సరికొత్త సినిమా తెరపైకి తీసుకొస్తున్నట్లు ప్రముఖ దర్శకులు వీవీ వినాయక్ తెలిపారు. కడియం శ్రీభ్రమరాంబికా సమేత మల్లేశ్వరస్వామి ఆలయ ధర్మకర్తల మండలి చైర్మన్ తామెళ్ల వేంకటేశ్వరరావు ఇంటిలో ఆదివారం జరిగిన ఓ శుభకార్యానికి హాజరైన దర్శకుడు వీవీ వినాయక్ స్థానిక విలేఖర్లతో మాట్లాడారు. కుటుంబ కథా నేపథ్యంలో యాక్షన్ థ్రిల్లర్ కలిగిన సినిమా చిత్రీకరిస్తున్నట్లు వినాయక్ తెలిపారు. ఖైదీ 150 విజయవంతం కావడంతో తనపై సినీరంగంలో అంచనాలు పెరిగాయని అంతకు మించిన బాధ్యతతో తాను మంచి సందేశాత్మకమైన చిత్రాలు అందిస్తానని పేర్కొన్నారు.మెగాస్టార్ చిరంజీవి మేనల్లుడు యువహీరో సాయి ధరమ్తేజ్ హీరోగా తెరకెక్కిస్తున్న చిత్రానికి ఇంకా టైటిల్ నిర్ణయించాల్సి ఉందని ప్రస్తుతం చిత్ర షూటింగ్ హైదరాబాదులో జరుగుతుందని విదేశాల్లో కూడా చిత్రీకరించేందుకు ఏర్పాట్లు చేస్తున్నట్లు వినాయక్ తెలిపారు. ఈ కార్యక్రమంలో వెలుగుబంటి ప్రసాదు, వైస్ ఎంపీపీ వెలుగుబంటి నాని, మాజీ సర్పంచ్ డాక్టర్ వెలుగుబంటి వెంకటాచలం(నాని), పాలపర్తి ప్రకాష్కుమార్, చిలుకూరి సుబ్బరాజు, కడియం  పోశి, ఎంపీటీసీలు నేలపూడి జ్ఞానశ్రీ, పాకా జానకి, ఆలయకమిటీ సభ్యులు తదితరులు ఉన్నారు.
mega familitiitoe maro sarikotta sinima terapaiki teesukostunnatlu pramukha darsakulu veevi vinayak telipaaru. kadiyam sribhramarambika sametha malleshwaraswamy aalaya dharmakartala mandali chairman taamella venkateswararao intilo aadivaaram jarigina oo subhakaaryaaniki haajaraina darsakudu veevi vinayak sthaanika vilekharlatho matladaru. kutumba kathaa nepathyamlo action thriller kaligina sinima chitrikaristunnatla vinayak telipaaru. khaidi 150 vijayavantam kaavadamtho tanapai sineerangamlo anchanaalu perigaayani antaku minchina baadhyatatho taanu manchi sandesaatmakamaina chitraalu andistaanani perkonnaru.megastar chiranjeevi menalludu yuvaheero saayi dharamtej heeroga terakekkistunna chitraaniki inka titil nirnayinchaalsi undani prastutam chitra shooting hyderabadulo jarugutundani videsaallo kuudaa chitrikarinchenduku erpaatlu chestunnatlu vinayak telipaaru. ee kaaryakramamlo velugubanti prasaadu, vais empp velugubanti naani, maji sarpanch dactor velugubanti venkataachalam(naani), palaparti prakashkumar, chilukuri subbaraju, kadiyam  poshi, empeticilu neelapudi ghnaanashree, paka jaanaki, alayakamity sabhyulu taditarulu unnaaru.